Gant Yann Kerlann e voe savet Emglev An Tiegezhioù e 1947, gant ar pal pennañ bodañ an nebeut-tre a familhoù brezhonek a oa dar mare-se. Diazezer Skol Blistin a voe sikouret mat gant Alan al Louarn, a chelle bepred kontañ war e vreur-kaer Youenn evit reiñ buhez dar gevredigezh-se, a zo Imbourch (kelaouenn) deuet da vezañ, a-benn ar fin, an ti-embann anezhi, goude pevar bloaz. Ger-stur EAT eo lavarenn Yann-Vari Perrot En hor yaouankiz en deus Doue fiziet amzer da zont ar vro. E Roazhon, war atiz Alan al Louarn ha Youenn Souffez-Despré e voe roet buhez evel-se dur gumuniezh vrezhonek vihan en-dro dun oferenn vareadek, a zeuas da vezañ sizhuniek goude un hir a stourmadenn. Meur a hini o deus graet anaoudegezh gant Youenn Olier e-pad e amzer-studi e Roazhon dre an oferenn vrezhonek.